**The Hunter: Call of the Wild** (tyyliteltynä **theHunter: Call of the Wild**) on Expansive Worldsin kehittämä ensimmäisen persoonan metsästysaiheinen ammuntapeli, joka julkaistiin 16. helmikuuta vuonna 2017. Peli on maksullinen, jonka lisäksi siihen voi ostaa monia erilaisia lisäosia. Peli on saatavilla PlayStation 4, Xbox One, Android, Microsoft Windows ja Xbox Cloud Gaming järjestelmille.

Pelaaminen
----------

Call of the Wildia pelataan ensimmäisen persoonan näkökulmasta tai mönkijällä ajettaessa lisäksi kolmannen persoonan näkökulmasta. Peli sijoittuu avonaiseen pelimaailmaan, jossa pelaajan on mahdollisuus liikkua vapaasti ja etsiä metsästettäviä eläimiä erilaisissa reserveissä esimerkiksi eläinten ääntelyjen tai ulosteiden tuoreuden perusteella.

Kun pelaaja löytää eläimen, hän voi koittaa ampua sitä kauempaa tai mennä lähemmäksi. Eläin saattaa kuolla heti, mutta ei välttämättä. Tällöin pelaaja lähtee seuraamaan eläimen jättämiä jälkiä ja yrittää löytää mahdollisesti eläimen ruumiin. Mikäli pelaaja osuu huonosti eläimeen, se saattaa jäädä henkiin.

### Reservit

Pelissä on 14 metsästysaluetta eli reserviä, joista kaksi on ilmaisia ja loput maksullisia. Reservien alueella löytyy outposteja, näköalapaikkoja, metsästystorneja, maamerkkejä ja "kiinnostavien paikkojen alueita". Reservit koostuvat provinsseista (engl. *regions*), joihin monet tehtävät painottuvat. Näistäkin pienempiä ovat alueet provinsseiden sisällä (engl. *subregions*).

#### Ilmaiset reservit

* Layton Lake District
* Hirschfelden Hunting Reserve

#### Maksulliset reservit

* Medved-Taiga National Park
* Vurhonga Savanna
* Parque Fernando
* Yukon Valley
* Cuatro Colinas Game Reserve
* Silver Ridge Peaks
* Te Awaroa National Park
* Rancho del Arroyo
* Mississippi Acres Preserve
* Revontuli Coast
* New England Mountains
* Emerald Coast Australia

#### Outpostit

Outpostit ovat pelaajan tukikohtia, joita löytyy useita kaikista reserveistä eri puolilta. Outposteilla pelaaja voi nukkua tai vaihtaa varusteitaan. Kun outpost on avattu, sinne voi teleportata nopeasti, jolloin pelaajan ei tarvitse liikkua reservin alueella niin paljoa.

#### Näkoalapaikat

Näkoalapaikat (engl. *Lookout Points*) ovat ympäri resesrviä löytyviä rakennuksia, joista näkee ympäröivää maastoa. Niiden avaaminen avaa kartalla uusia paikkoja, kuten outposteja. Joskus reservin hahmo kertoo näkoalapaikkaan liitetystä alueesta pienen tietoiskun. Kun kaikki näköalapaikat on avattu onnistuneesti, koko kartta paljastetaan. Useimmilla reserveillä on omanlainen tyylinsä näköalapaikoille.

#### Metsästystornit

Metsästystornit (engl. *Hunting Structures*) ovat ympäri reserviä löytyviä torneja tai koppeja, jotka pitää itse rakentaa pelin sisäisen rahan kautta. Pienten koppien rakentaminen maksaa 1700 rahaa ja tornien rakentaminen 2100 rahaa. Usein metsästystornit ovat sijoitettuna alueille, joissa liikkuu paljon eläimiä tai on hyvät näköalat joka suuntaan.

#### Maamerkit

Maamerkit (engl. *Land Marks*) ovat paikkoja reservien alueella, jotka kertovat jotain sen historiasta tai maantiedosta.

#### Kiinnostavien paikkojen alueet

Kiinnostavien paikkojen pisteet (engl. *Points of Interest*) ovat alueita kartalla, jotka kertovat jotain alueesta missä ne sijaitsevat tai reservin hahmoista. Kiinnostavien paikkojen pisteet tunnistaa kivitauluista.

#### Eläinten lepo-, ruoka- ja juomapaikat

Alueella on useita eläinten alueita, joissa ne lepäävät, syövät tai juovat. Eläimet palaavat alueelle aina tiettynä kellonaikana. Alueen saa auki joko kävelemällä sen yli ja aktivoimalla sen tai näkemällä eläimen, joka on juuri kyseisellä alueella.

### Aseet ja ampuminen

#### Kiväärit

Kiväärit ovat paras asevaihtoehto pitkille matkoille. Niitä voi käyttää joko tähtäimellä tai ilman sitä. Kiväärejä on eri tasoisia ja jotkut niistä ovat suunnattu esimerkiksi ketuille ja jotkut tehokkaammat esimerkiksi biisoneille.

#### Haulikot

Haulikot ovat hyviä aseita pienen ja keskisuuren riistan metsästykseen. Haulikoiden osumaympäristö on laaja, joka helpottaa niillä osumista, vaikka niiden kantama onkin paljon pienempi kuin kiväärien. Haulikoita käytetään enimmäkseen lintujen metsästykseen tai aggressiivisen eläimen taltuttamiseen.

#### Käsiaseet

Käsiaseiden käyttöympäristö on laaja, sillä niitä voidaan käyttää vara-aseena, suojana vihaista eläintä vastaa tai ihan vain ensisijaisena aseena. Tehokkaiden ammusten kanssa niitä voidaan käyttää mitä tahansa eläintä vastaan.

#### Jousipyssyt

Jouset ovat erityisesti pelaajille, jotka pitävät hiljaisesta metsästämisestä ja jaksavat olla eläinten perässä kauan. Nuolet tunkeutuvat syvälle eläimiin, mutta jousilta puuttuu silti kiväärien kantama ja tarkkuus.

### Tarinatila

Tarinatila (engl. *storymode*) on pelimuoto, jossa pelaaja suorittaa valmiiksi annettuja tehtäviä. Tehtävien suorittamisesta saa kokemuspisteitä ja rahaa. Tarinatilan tehtävät tutustuttavat pelaajan laajasti eri reserveihin. Tarinatilaa ei kuitenkaan ole pakko pelata, vaan pelaaja voi ainoastaan metsästää eläimiä tai tutustua reserviin ilman tarinatilaa.

### Eläimet

Call of the Wildissa on 84 metsästettävää eläintä, joista jotkut ovat esillä useammassa reservissä, mutta suurin osa on yksilöity vain tiettyyn reserviin. Pelistä löytyy eläimiä aina linnuista petoeläimiin ja kauriihin.

#### Ammusluokat

Eläimet jaetaan yhdeksään eri ammuskategoriaan sen perusteella, kuinka iso eläin on. Kun eläimen ampuu oikealla ammuskategorian ammuksella, se auttaa harvest chekissä saavuttamaan korkeamman arvosanan eläimestä.

| Ammusluokka | Eläinluokka |
| --- | --- |
| 1 | Linnut, jänikset |
| 2 | Ketut, supikoirat, pesukarhut |
| 3 | Pienet kauriit, ilvekset |
| 4 | Keskikokoiset kauriit, pässit, erilaiset siat |
| 5 | Keskikokoiset petoeläimet, kuten puuma ja susi |
| 6 | Isoimmat kauriit, alligaattorit |
| 7 | Karhut |
| 8 | Hirvet |
| 9 | Biisonit, leijonat, puhvelit |

#### Saalisnäyttö

Saalisnäyttö (engl. *Harvest Screen*) on kaadetun eläimen eri ominaisuuksien ja lopullisen informaation selvittämiseen tarkoitettu näkymä, joka saadaan auki saalistetun eläimen läheltä.

##### Yleistieto-osa

Yleistieto-osassa (engl. *General Information*) on perustietoja saalistetusta eläimestä, kuten sukupuoli, turkin väri, eläimen jäljitysaika, eläimen ampumisen vaikeustaso ja lajin palkinto. Kaikkia yleistieto-osan tietoja ei välttämättä ole saatavilla.

##### Pisteisiin vaikuttava tieto

Tämä osio (engl. *Score-influencing information*) keskittyy siihen, kuinka ison pistemäärän ja täten myös arvosanan saat metsästämälläsi eläimellä. Arvosanat ovat pronssi, hopea, kultainen ja timanttinen, sekä erittäin harvinainen "great one", jota ei voi saada kaikista eläimistä. Yleisimmin urokset ovat korkeatasoisempia ja arvosana voi määräytyä esimerkiksi sarvien koon mukaan. Pelissä on myös erilaisia tyyppejä turkiksille ja monet keräilijät keräävät erittäin harvinaisia yksilöitä. Jotta voit läpäistä tarkastuksen (engl. *Harvest Check*), sinun pitää läpäistä neljä kohtaa eläintä ampuessasi, jotka ovat:

* **Osuminen elintärkeään elimeen**
* **Oikean ammusluokan käyttäminen**
* **Ammu eläintä korkeintaan kaksi kertaa**
* **Et saa ampua ns. pokaalielintä**

##### Nopea tappo bonus

Nopea tappo bonus (engl. *Quick Kill Bonus*) on eläimen kuolemisen nopeuden ilmoitettava arvo. Mitä nopeammin eläin kuolee ensimmäisestä siihen osuneesta luodista lähtien, sitä paremman bonuksen saa. Jotta voi saada 100% bonuksen, eläimen täytyy kaatua enintään kahdeksan sekunnin aikana.

##### Rehellisyysbonus

Rehellisyysbonus (engl. *Integrity Bonus*) on muokkaus, joka perustuu siihen, kuinka hyvin laukauksen kaliiperi tai ammustyyppi vastasi eläimen kokoa ja tyyppiä. Eläimen ampuminen eettisesti sopivimmalla ammuksella parantaa lopullisia pisteitäsi.

##### Peräkkäiset saalistukset

Peräkkäiset saalistukset (engl. *Consecutive Harvests*) on muokkaus, joka perustuu siihen, kuinka jatkuvasti pelaaja keräsi kaatuneita eläimiä. Kaikkien osumien eläinten kerääminen parantaa rahapalkkiota.

##### Tietoja ammutuista laukauksista

Tietoja ammutuista laukauksista (engl. *Information about the placed shots*) on näkymä, jossa pelaaja voi selata kaikkia eläimeen osuneita laukauksia nähdäkseen lisätietoja, kuten prosenttiosuuden laukauksen aiheuttamasta kokonaisvauriosta tai osumistaan ​​luista ja elimistä. Lisäksi näytetään käytetty ase, ammukset, laukausetäisyys ja saatu asepistemäärä. Moninpelissä myös kaikkien eläintä ampuneiden pelaajien osumat näytetään.

##### Taksidermisointi

Taksidermisoinnin (engl. *Taxidermization*) avulla pelaaja voi tallentaa kaadetun eläimen näytteillepanoa varten metsästysmajassa. Eläin voidaan joko taksidermisoida suoraan valitsemalla Taxidermize tai tallentaa myöhempää taksidermiointia varten valitsemalla Save Harvest. Tämä mahdollistaa kaadon säästämisen esillepanoa varten, vaikka rahat olisivat vähissä.

### Etuudet ja taidot

Etuudet ja taidot (engl. *skill and perks*) ovat erinäisiä ominaisuuksia, joita voi ostaa pelissä saatavilla skill- tai perk pointeilla. Pointteja saa vuorotellen jokaiselle tasolle päästyään 37 tasolle asti, jonka jälkeen pointteja saa vuorotellen joka kolmas taso. Skillit ovat yleisten taitojen ja ominaisuuksien kehittämistä ja perkit keskittyvät aseisiin ja niiden ominaisuuksien kehittämiseen. Molempia, sekä skillejä että perkkejä on kahta tyyppiä: passiivisia ja aktiivisia. Passiiviset ovat aina käytössä, mutta aktiivisia voi olla käytössä vain yksi kerrallaan.

### Tasot

Pelissä on 60 kokemustasoa, joita avaamalla saa auki uusia aseita ja muita ominaisuuksia, sekä skill- ja perk pointteja. Pelaaja voi nostaa hahmonsa tasoa metsästämällä eläimiä, avaamalla reserveistä löytyviä paikkoja, löytämällä eksoottisia tavaroita, sekä suorittamalla erilaisia tehtäviä.

Moninpeli
---------

Call of the Wildia voi pelata myös moninpelinä. Moninpeli mahdollistaa pelaamisen muiden pelaajien kanssa Steam-palvelinverkon kautta. Peliä voi isännöidä itse tai pelaaja voi liittyä jo käynnissä olevaan peliin päävalikon Moninpeli-välilehden kautta. Vaikka isäntä pelaisi peliä sellaisella DLC-lisäpaketilla, jota muut eivät omista, he voivat siitä huolimatta käyttää kyseisen DLC:n sisältöä istunnon aikana. Tämä sisältää myös mönkijäpaketin. Pelaajat voivat liittyä myös sellaisten DLC- reservien peleihin, joita he eivät omista. Jos istunnon isäntä lähtee pelistä, muilla pelaajilla on 15 minuuttia aikaa pelata, ennen kuin istunto päättyy. Tämä toimii vain Medved Taiga National Park & Vurhonga Savanna Reserve- reserveissä.

DLC
---

Peliin voi ostaa monia erilaisia lisäpaketteja (DLC), jotka ovat reservejä, asepaketteja, mönkijäpaketti, koira, telttapaketti, metsästysmajoja ja aseskinejä. Useimmat niistä maksavat oikeaa rahaa, mutta jotkut ovat saatavilla ilmaiseksi. Lisäpaketteja voi ostaa Steamista, PlayStation Storesta ja Microsoft Storesta riippuen peliympäristöstä.

Vastaanotto ja suosio
---------------------

Call of the Wild on saanut pääsääntöisesti hyvät arviot kriitikoilta, sekä pelaajilta. Andy Kelly antoi pelille arvosanaksi 60/100 pistettä ja kehui erityisesti sen visuaalista ulkomuotoa, mutta paheksui pelin hidasta edistymistä. Dave Irwin antoi pelille arvosanaksi 4/10 pistettä, sillä hänen mielestä pelissä tapahtuu liian harvoin vakuuttavia tilanteita, joka voi pitkästyttää pelaajan. Travis Northup antoi pelille arvosanaksi 85/100 pistettä ja hän painottaa pelaajan tarvitsevan runsaasti kärsivällisyyttä, mutta omien sanojensa mukaan hän pitää peliä todennäköisesti kaikkien aikojen parhaana metsästyspelinä. Neil Bolt antoi pelille arvosanaksi 7,5/10 pistettä. Muiden kriitikoiden tavoin hän painotti kärsivällisyyden tarvetta, mutta kehui pelin visuaalista ulkomuotoa.

Peliä pelaa Steamissa lähes kokoajan useita tuhansia pelaajia. Call of the Wildin kuukausittainen pelaajamäärä muuttuu paljon, sillä peliin tullessa uusia lisäosia, sitä pelataan enemmän.

| Vuoden 2023 ensimmäisten neljän kuukauden pelaajamäärät |
| --- |
| **Kuukausi** | **Keskiverto pelaajamäärä** | **Kuukauden korkein pelaajamäärä** |
| Tammikuu | 5686 | 11 683 |
| Helmikuu | 4173 | 7 965 |
| Maaliskuu | 3854 | 8 405 |
| Huhtikuu | 3347 | 6 524 |

Lähde:

Steamissa pelillä on noin 110 000 arvostelua ja se on saanut keskivertoarvosanaksi 9/10 pistettä.

Lähteet
-------

1. ↑  20 Beginner Tips for theHunter: Call of the Wild *Game Rant*.  29.11.2021. Viitattu 24.5.2023. (englanniksi)
2. ↑  TheHunter: Call of the Wild - Avalanche Studios Group *avalanchestudios.com*. Viitattu 24.5.2023. (englanniksi)
3. ↑  Alice O'Connor Associate Editor, Alice O'Connor: theHunter: Call of the Wild starts stalking in February *Rock, Paper, Shotgun*.  23.1.2017. Viitattu 24.5.2023. (englanniksi)
4. ↑  Is Hunter Call of the Wild Cross Platform? [PC, PS4, Xbox One] *MiniTool*.  7.4.2022. Viitattu 24.5.2023. (englanniksi)
5. ↑   "How To Find More Animals In The Hunter: Call Of The Wild 2021!". fi-FI
6. ↑  Having a hard time finding animals any tips? :: theHunter: Call of the Wild™ Yleiset keskustelut *steamcommunity.com*. Viitattu 24.5.2023.
7. ↑  How to Find Animals in theHunter: Call of the Wild (CoTW) *Gamer Journalist*.  16.12.2022. Viitattu 24.5.2023. (englanniksi)
8. ↑   "NEW! Beginner Series - Shot Placement and Positioning in thehunter Call of the Wild! ep#2". fi-FI
9. ↑  The Best Reserves in TheHunter: Call Of The Wild *Game Rant*.  30.11.2021. Viitattu 24.5.2023. (englanniksi)
10. ↑  How do I complete "Visit Lookout Point" mission? :: theHunter: Call of the Wild™ Yleiset keskustelut *steamcommunity.com*. Viitattu 24.5.2023.
11. ↑   "The Hunter - Call of The Wild (Visit a lookout point)". fi-FI
12. ↑  Stupid question, but... - theHunter: Call of the Wild *gamefaqs.gamespot.com*. Viitattu 24.5.2023.
13. ↑   "theHunter Call of the Wild - Are hunting structures worth buying?". fi-FI
14. ↑   "New England Landmarks theHunter Call of the Wild". fi-FI
15. ↑   "theHunter: Call of the Wild - Season 2: Four-Wheeling, Points-of-Interest, & Wind Turbines!". fi-FI
16. ↑  Steamin yhteisö :: Opas :: ALL NEED ZONE TIMES FOR EVERY ANIMAL (NEW ENGLAND AND GRANITE DEC 2022 UPDATE) *steamcommunity.com*. Viitattu 24.5.2023.
17. ↑   "How NEED ZONES WORK in The Hunter Call of the Wild 2022!!!". fi-FI
18. ↑  18 Best Rifles In TheHunter: Call Of The Wild *Game Rant*.  2.12.2021. Viitattu 23.6.2023. (englanniksi)
19. ↑   "THE BEST CLASS 4-8 RIFLES in The Hunter Call of the Wild 2022!!!". fi-FI
20. ↑   "Hunter Call of the Wild SHOTGUNS Only GUN GAME!". fi-FI
21. ↑   "theHunter: Call of the Wild - Lions ! First Hunt & Attacks !". fi-FI
22. ↑   "Testing Out the New Handguns in Call of the Wild [Early Access] | LIVE!". fi-FI
23. ↑   "Ranking EVERY Pistol In theHunter - Call of the Wild". fi-FI
24. ↑  Why Pistols? :: theHunter: Call of the Wild™ Yleiset keskustelut *steamcommunity.com*. Viitattu 23.6.2023.
25. ↑  Any reason why you would use the bows? :: theHunter: Call of the Wild™ Yleiset keskustelut *steamcommunity.com*. Viitattu 23.6.2023.
26. ↑   "How To Aim With All The Bows In TheHunter Call Of The Wild". fi-FI
27. ↑  thenerdymusician: What is the story mode? *r/theHunter*.  19.5.2019. Viitattu 24.5.2023.
28. ↑   "Layton Lakes Reserve | ALL Story Missions | theHunter Call Of The Wild". fi-FI
29. ↑  Couple suggestions on story mode and online. :: theHunter: Call of the Wild™ Thoughts and Suggestions *steamcommunity.com*. Viitattu 24.5.2023. (turkiksi)
30. ↑  theHunter COTW *theHunter COTW*.  15.3.2023. Viitattu 24.5.2023. (englanniksi)
31. ↑  Animals *theHunter COTW*.  25.5.2021. Viitattu 23.6.2023. (englanniksi)
32. ↑  PlagueDoctor: The Hunter: Call of the Wild - Animal Class and Ammo Type Integrity Chart *Gameplay.tips*.  27.3.2022. Viitattu 24.5.2023. (englanniksi)
33. ↑  The Hunter: Call of the Wild 2023 Beginner's Guide *game.info*.  14.1.2023. Viitattu 24.5.2023. (venäjäksi)
34. 1 2 3   "theHunter Call of the Wild - What is the Harvest Screen". fi-FI
35. ↑  How to get Diamond in theHunter Call of the Wild *Gamer Journalist*.  30.10.2020. Viitattu 23.6.2023. (englanniksi)
36. ↑  Expansive Worlds: Developer Diary: Black Bear Great One *theHunter: Call of the Wild*.  4.7.2022. Viitattu 23.6.2023. (ruotsiksi)
37. ↑   "theHunter Call Of the Wild | Claiming a GOLD of each Animal | Hirschfelden". fi-FI
38. ↑  Animefillerlists: theHunter: Call of the Wild™ – Trophy Ratings & Fur Types And Diamond Chart - Anime Filler Lists *animefillerlists.com*.  9.4.2022. Viitattu 23.6.2023. (englanniksi)
39. ↑  Fur Type Rarity Emerald Coast *Nexus Mods :: theHunter: Call of the Wild*.  20.6.2023. Viitattu 23.6.2023. (englanniksi)
40. ↑  What the ♥♥♥♥ is a harvest check? :: theHunter: Call of the Wild™ Yleiset keskustelut *steamcommunity.com*. Viitattu 23.6.2023.
41. ↑  Earn a Quick Kill of 100 ? :: theHunter: Call of the Wild™ Yleiset keskustelut *steamcommunity.com*. Viitattu 23.6.2023.
42. ↑   "The Hunter COTW How to achieve Quick Kill Bonus on Bison". fi-FI
43. ↑   "The Hunter Call Of The Wild - Gemsbuck 100% Quick Kill Bonus and Perfect Shot". fi-FI
44. ↑  PlagueDoctor: The Hunter: Call of the Wild - Animal Class and Ammo Type Integrity Chart *Gameplay.tips*.  27.3.2022. Viitattu 23.6.2023. (englanniksi)
45. ↑   "theHunter - Call of the wild - The Integrity bonus hunt". fi-FI
46. ↑   "The Fastest Way To Get 100% CONSECUTIVE HARVESTS!! Call of the Wild THEHUNTER 2018". fi-FI
47. ↑   "Save Your Diamonds for Lodges | theHunter Call of the Wild". fi-FI
48. ↑   "theHunter: Call of the Wild - How to Taxidermize a Claimed Harvest". fi-FI
49. ↑   "Kaikki theHunter: Call of the Wild -Perkit Selitettyinä". fi-FI
50. ↑   "Skills & Perks EXPLAINED - Hunter: Call of the Wild". fi-FI
51. ↑   "What Happens @ LEVEL 60?!! Call of the Wild 2018". fi-FI
52. ↑  support.thehunter.com/hc/en-us/articles/4415708738450-Is-there-a-maximum-level-in-theHunter-Call-of-the-Wild- *support.thehunter.com*. Viitattu 24.6.2023.
53. ↑  Steam-lisämateriaalisivu: theHunter: Call of the Wild™ *store.steampowered.com*. Viitattu 23.6.2023.
54. ↑  store.epicgames.com/en-US/all-dlc/thehunter-call-of-the-wild?sortBy=relevancy&sortDir=DESC&count=40 *store.epicgames.com*. Viitattu 24.6.2023.
55. ↑   "Ranking the Best and Worst DLC for TheHunter Call of the Wild". fi-FI
56. ↑  theHunter: Call of the Wild Critic Reviews *OpenCritic*. Viitattu 24.5.2023. (englanniksi)
57. ↑  theHunter: Call of the Wild™ - Steam Charts *steamcharts.com*. Viitattu 24.5.2023.

Aiheesta muualla
----------------

* Virallinen sivusto